2013માં વિઠ્ઠલ રાદડિયા અને જયેશ રાદડિયા કોંગ્રેસના ધારાસભ્ય હતા. ત્યારે તેમણે અચાનક વિધાનસભામાંથી રાજીનામું આપી દીધુ હતું. આ કારણથી કોંગ્રેસ પક્ષ તેમનાથી ઘણો નારાજ થયો હતો. કારણ કે તેમણે કોઇ પણ પ્રકારની ચર્ચા કર્યા વગર રાજીનામું આપી દીધુ. આથી તેમને 6 વર્ષ માટે કોંગ્રેસ પક્ષમાંથી સસ્પેન્ડ કરવામાં આવ્યા હતા. એ બાદ પિતા-પુત્ર બંન્ને ભાજપમાં જોડાયા હતા. myneta.in પરથી મળતી માહિતી અનુસાર તેમની કુલ સંપત્તિ 14 કરોડ જેટલી છે. તેમનો મુખ્ય વ્યવસાય ટ્રેડિંગ અને સમાજ સેવાનો છે. તેમનો એક પુત્ર અને પુત્રી છે. તેમની પત્નીનું નામ મિતલબેન છે. તેમના પર બે ગુનાહિત કેસ નોંધાયેલા છે.